A Bizottság 2881/84/EGK rendelete

(1984. október 12.)

a tejre és tejtermékekre nyújtott export-visszatérítésekre vonatkozó kiegészítő rendelkezések megállapításáról szóló 896/84/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1557/84/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 17. cikke (4) bekezdésére,

tekintettel a legutóbb a 2429/72/EGK rendelettel [3] módosított, a tejre és tejtermékekre nyújtott export-visszatérítésekre vonatkozó általános szabályok, illetve az ilyen visszatérítések összegének rögzítésére vonatkozó feltételek megállapításáról szóló, 1968. június 28-i 876/68/EGK tanácsi rendeletre [4] és különösen annak 6. cikke (3) bekezdésére,

mivel az 1161/84/EGK rendelettel [5] módosított 896/84/EGK bizottsági rendelet [6] értelmében egy új tejév elején két visszatérítési összeg rögzíthető ugyanarra a termékre és ugyanarra a rendeltetési helyre annak érdekében, hogy figyelembe lehessen venni az új tejév kezdete előtti és utáni árszínvonalakat; mivel a magasabb visszatérítés nyújtásának feltétele annak bizonyítása, hogy a terméket annak az időszaknak a folyamán állították elő, amely alatt a két ár közül a magasabbat érvényesítették;

mivel a két visszatérítési összeg egymás után érvényteleníthető egy újabb tejév folyamán; mivel abban az esetben, ha a visszatérítést a piaci szereplő előre rögzítette egy olyan időpontban, amikor két visszatérítési összeget kellett alkalmazni, a fenti bizonyítás követelményétől, amennyiben ez a bizonyítás arra a tényre vonatkozik, hogy az árukat az új tejév folyamán állították elő, el kell tekinteni attól kezdődően, amikor a két visszatérítési összeget egyetlen összeg váltja fel;

mivel a 896/84/EGK rendelet 1. cikkét újra kell fogalmazni, hogy jelentése egyértelműbbé váljon;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 896/84/EGK rendelet 1. cikkének helyébe a következő rendelkezés lép:

"1. cikk

(1) Amennyiben egy új tejév elején két visszatérítési összeget rögzítenek ugyanarra a termékre és ugyanarra a rendeltetési helyre, a magasabb visszatérítés megadása a következő feltételek függvénye:

- amennyiben az új tejév elejétől alkalmazandó intervenciós árak pozitív hatást gyakorolnak a termék piaci árára, bizonyítani kell, hogy az exportált terméket az új tejévben állították elő,

- amennyiben az új tejév elejétől alkalmazandó intervenciós árak negatív hatást gyakorolnak a termék piaci árára, bizonyítani kell, hogy az exportált terméket az új tejév kezdetét megelőzően állították elő.

(2) Az (1) bekezdés első francia bekezdésében említett bizonyítékra nincs szükség olyan piaci szereplő esetében, aki a visszatérítést előzetesen rögzítő kiviteli engedélyhez folyamodott, amennyiben a 3183/80/EGK bizottsági rendelet [7] 22. cikke (1) bekezdésének b) pontjában említett kiviteli vámalakiságokat azon a napon, illetve azt a napot követően teljesítik, amikor a két visszatérítési összeg helyébe egyetlen összeg lép.

(3) A közös vámtarifa 04.03 B vagy ex 23.07 B alszáma alá tartozó termékek esetében a következők bizonyítása válhat szükségessé az (1) bekezdésben említett bizonyításon felül vagy ahelyett:

- a 04.03 B alszám alá tartozó termékek előállításához alapanyagként felhasznált vajat vagy tejszínt,

- az ex 23.07 B alszám alá tartozó termékekhez hozzáadott fölözött tejet vagy sovány tejport,

a szóban forgó időszak folyamán állították elő.

(4) A tagállamok meghozzák az (1) és (3) bekezdésben említett, bizonyítékként felhasználható alátámasztó okmányokra vonatkozó szükséges intézkedéseket, valamint a vonatkozó ellenőrzési intézkedéseket."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. október 12-én.

a Bizottság részéről

Poul Dalsager

a Bizottság tagja

[1] HL L 150., 1984.6.6., 6. o.

[2] HL L 148., 1968.6.28., 13. o.

[3] HL L 264., 1972.11.23., 1. o.

[4] HL L 155., 1968.7.3., 1. o.

[5] HL L 112., 1984.4.28., 12. o.

[6] HL L 91., 1984.4.1., 71. o.

[7] HL L 338., 1980.12.13., 1. o.

--------------------------------------------------